ফের দুর্ঘটনা রেড রোডে। লরির সঙ্গে গাড়ির সংঘর্ষে জখম একই পরিবারের ৩ জন। জানা গেছে গাড়িটি ধর্মতলা থেকে প্রিন্স আনওয়ার শাহ রোডের দিকে যাচ্ছিল। সেইসময় ডাফরিন রোড থেকে বাবুঘাটের দিকে যাচ্ছিল একটি লরি। অভিযোগ, লরির চালক রেড সিগন্যাল ভাঙায় গাড়ির সঙ্গে ধাক্কা লাগে। লরি সহ চালক পলাতক।
 ওয়েব ডেস্ক: ফের দুর্ঘটনা রেড রোডে। লরির সঙ্গে গাড়ির সংঘর্ষে জখম একই পরিবারের ৩ জন। জানা গেছে গাড়িটি ধর্মতলা থেকে প্রিন্স আনওয়ার শাহ রোডের দিকে যাচ্ছিল। সেইসময় ডাফরিন রোড থেকে বাবুঘাটের দিকে যাচ্ছিল একটি লরি। অভিযোগ, লরির চালক রেড সিগন্যাল ভাঙায় গাড়ির সঙ্গে ধাক্কা লাগে। লরি সহ চালক পলাতক। অন্যদিকে, সরকারি বাসের ধাক্কায় মৃত্যু হল এক মহিলার। ঘটনায় চিকিত্‍সায় গাফিলতির অভিযোগ উঠেছে। গতসন্ধ্যায় টালিগঞ্জের করুণাময়ীর কাছে সিরিটিতে পুরুষোত্তম স্কুলের সামনে  S31 রুটের একটি সরকারি বাসের ধাক্কায় জখম হন রীনা মুখার্জি নামে বছর ৪৫-এর এক মহিলা। তাঁকে বাঙ্গুর হাসপাতালে নিয়ে গেলে পুরুষদের ওয়ার্ডে ভর্তি করা হয় বলে অভিযোগ। সেখানেই মৃত্যু হয় রীনা মুখার্জির। পরিবারের তরফে থানায় অভিযোগ দায়ের হয়েছে।